CELEX: C2006/224/16
Language: el
Date: 2006-09-16 00:00:00
Title: Υπόθεση C-14/05: Απόφαση του Δικαστηρίου (έκτο τμήμα) της 13ης Ιουλίου 2006 [αίτηση του Gerechtshof te Amsterdam (Κάτω Χώρες) για την έκδοση προδικαστικής αποφάσεως] — Anagram International Inc. κατά Inspecteur van de Belastingdienst/Douane district Rotterdam (Κοινό Δασμολόγιο — Συνδυασμένη Ονοματολογία — Δασμολογική κατάταξη — Μπαλόνια φουσκωμένα με αέριο)

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/9
            
         Απόφαση του Δικαστηρίου (έκτο τμήμα) της 13ης Ιουλίου 2006 [αίτηση του Gerechtshof te Amsterdam (Κάτω Χώρες) για την έκδοση προδικαστικής αποφάσεως] — Anagram International Inc. κατά Inspecteur van de Belastingdienst/Douane district Rotterdam
   (Υπόθεση C-14/05) (1)
   
   (Κοινό Δασμολόγιο - Συνδυασμένη Ονοματολογία - Δασμολογική κατάταξη - Μπαλόνια φουσκωμένα με αέριο)
   (2006/C 224/16)
   Γλώσσα διαδικασίας: η ολλανδική
   Αιτούν δικαστήριο
   Gerechtshof te Amsterdam
   Διάδικοι στην υπόθεση της κύριας δίκης
   Anagram International Inc.
   κατά
   Inspecteur van de Belastingdienst/Douane district Rotterdam
   Αντικείμενο της υποθέσεως
   Αίτηση εκδόσεως προδικαστικής αποφάσεως — Gerechtshof te Amsterdam — Ερμηνεία του παραρτήματος του κανονισμού (ΕΚ) 442/2000 της Επιτροπής, της 25ης Φεβρουαρίου 2000, για την κατάταξη εμπορευμάτων στη συνδυασμένη ονοματολογία (EE L 54, σ. 33) — Κύρος — Δασμολογική κατάταξη μπαλονιών — Γενικοί κανόνες 1 και 6 για την ερμηνεία της συνδυασμένης ονοματολογίας — Κλάση 9505 90 00 και κλάση 9503 90 32
   Διατακτικό της αποφάσεως
   
               1)
            
            
               Από την εξέταση του δευτέρου ερωτήματος δεν προέκυψαν στοιχεία δυνάμενα να επηρεάσουν το κύρος του κανονισμού (ΕΚ) 442/2000 της Επιτροπής, της 25ης Φεβρουαρίου 2000, για την κατάταξη εμπορευμάτων στη Συνδυασμένη Ονοματολογία, καθόσον τα προϊόντα που αφορά το σημείο 3 του πίνακα που περιλαμβάνεται στο παράρτημά του κατατάσσονται στη διάκριση 9503 90 32 της Συνδυασμένης Ονοματολογίας του Κοινού Δασμολογίου, που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το Κοινό Δασμολόγιο, όπως τροποποιήθηκε με τον κανονισμό (ΕΚ) 1832/2002 της Επιτροπής, της 1ης Αυγούστου 2002.
            
         
               2)
            
            
               Η κατάταξη την οποία αποφάσισε η Επιτροπή με τον κανονισμό 442/2000, όσον αφορά το προϊόν που περιγράφεται στο σημείο 3 του πίνακα που περιλαμβάνεται στο παράρτημά του, έχει ανάλογη εφαρμογή στα μπαλόνια που φουσκώνουν με αέριο, αποτελούνται από φύλλο πλαστικής ύλης και μεμβράνη αργιλίου, το δε φύλλο από πλαστική ύλη αποτελεί το εσωτερικό μέρος του μπαλονιού.
            
         
      (1)  ΕΕ C 82 της 2.4.2005.